Դանիելե Բազելի

**Դանիելե Բազելի** (, ), իտալացի պրոֆեսիոնալ ֆուտբոլիստ։ Ներկայումս հանդես է գալիս Տորինոյի և Իտալիայի ազգային հավաքականի կազմում։ Խաղում է կենտրոնական կիսապաշտպանի դիրքում։

## Ակումբային կարիերա
### Չիտադելա
Բազելին Ատալանտայի ակադեմիայի սան է։ 2011 թվականի հուլիսի 13-ին նա համատեղ սեփականության գործարքով միացավ Չիտադելային։ Իր պրոֆեսիոնալ դեբյուտը նշեց օգոստոսի 21-ին՝ թիմի մեկնարկային կազմում խաղադաշտ դուրս գալով Ֆիորենտինայի դեմ խաղում։ Առաջին հանդիպումը Սերիա B-ում անցկացրեց օգոստոսի 27-ին՝ Ալբինոլեֆեի դեմ խաղում։ Իր առաջին գոլը պրոֆեսիոնալ կարիերայում խփեց 2013 թվականի մայիսի 18-ին՝ Ասկոլիի դեմ խաղում։ Չիտադելայի կազմում Բազելին անցկացրեց 53 հանդիպում՝ դառնալով 1 գոլի և 4 գոլային փոխանցման հեղինակ։

### Վերադարձ Ատալանտա
2013 թվականի հունիսի 20-ին Ատալանտան 803․500 եվրոյի դիմաց Չիտադելայից գնեց Բազելիի տրանսֆերի մնացած մասը՝ ակումբի հետ կնքելով 4 տարվա պայմանագիր։ Իր դեբյուտը Ատալանտայի կազմում նշեց օգոստոսի 18-ին՝ փոխարինման մտնելով Իտալիայի գավաթի Բարիի դեմ խաղում և այս խաղում դառնալով գոլային փոխանցման հեղինակ։ Առաջին հանդիպումը Սերիա A-ում Բազելին անցկացրեց սեպտեմբերի 1-ին՝ փոխարինելով Ջակոմո Բոնավենտուրային Տորինոյի դեմ խաղում։ Նոյեմբերի 10-ին նա 2 գոլային փոխանցում տվեց Բոլոնյայի դեմ խաղում՝ օգնելով իր թիմին հաղթել 2-1 հաշվով։ Իր առաջին մրցաշրջանում Ատալանտայի կազմում Բազելին անցկացրեց 31 հանդիպում՝ դառնալով 3 գոլային փոխանցման հեղինակ։

2015 թվականի հունվարի 6-ին Բազելին 2 գոլային փոխանցման հեղինակ դարձավ Ջենոայի դեմ խաղում, իսկ հանդիպումն ավարտվեց 2-2 հաշվով։ Իր առաջին գոլը Սերիա A-ում խփեց մայիսի 10-ին՝ Պալերմոյի դեմ խաղում։ Մայիսի 30-ին նա գոլ խփեց Միլանի դեմ խաղում, սակայն Ատալանտան պարտվեց 3-1 հաշվով։ Ակումբի առաջին թիմի կազմում Բազելին անցկացրեց 55 հանդիպում՝ դառնալով 2 գոլի և 5 գոլային փոխանցման հեղինակ։

### Տորինո
2015 թվականի հուլիսի 10-ին Բազելին Դավիդե Ձապակոստայի հետ ընդհանուր 10․3 միլիոն եվրոյի դիմաց տեղափոխվեց Տորինո։ Իր դեբյուտը ակումբի կազմում նշեց օգոստոսի 16-ին՝ Իտալիայի գավաթի Պեսկարայի դեմ խաղում և այս խաղում դառնալով գոլի հեղինակ։ Առաջին հանդիպումը Սերիա A-ում Տորինոյի կազմում Բազելին անցկացրեց օգոստոսի 23-ին՝ Ֆրոզինոնեի դեմ խաղում և այս խաղում կրկին դառնալով գոլի հեղինակ։ Հոկտեմբերի 17-ին իտալացին գոլ խփեց Միլանի դեմ խաղում՝ փրկելով Տորինոյին պարտությունից։ Իր առաջին մրցաշրջանում Բազելին անցկացրեց 37 հանդիպում՝ դառնալով 5 գոլի և 2 գոլային փոխանցման հեղինակ։

2016 թվականի օգոստոսի 21-ին Բազելին գոլ խփեց Միլանի դեմ հանդիպման ավելացված ժամանակում, սակայն Տորինոն պարտվեց 3-2 հաշվով։ Հոկտեմբերի 17-ին իտալացին գոլի և գոլային փոխանցման հեղինակ դարձավ Պալերմոյի դեմ խաղում։ Նոյեմբերի 5-ին՝ Կալյարիի դեմ խաղում նա կրկին դարձավ գոլի և գոլային փոխանցման հեղինակ՝ օգնելով իր թիմին հաղթել 5-1 հաշվով։ 2017 թվականի մարտի 18-ին Բազելին գոլ խփեց Ինտեր Միլանի դեմ խաղում։ Մայիսի 28-ին իտալացին գոլի և գոլային փոխանցման հեղինակ դարձավ Սասուոլոյի դեմ խաղում։ 2016-17 մրցաշրջանում Բազելին անցկացրեց 37 հանդիպում առաջնությունում՝ դառնալով 6 գոլի և 5 գոլային փոխանցման հեղինակ։

2017 թվականի հուլիսի 12-ին Բազելին երկարաձգեց իր պայմանագիրը Տորինոյի հետ մինչև 2022 թվականը։ Սեպտեմբերի 23-ին նա հեռացվեց խաղադաշտից Յուվենտուսի դեմ խաղում՝ ստանալով երկրորդ դեղին քարտը հանդիպման 25-րդ րոպեին։ Նոյեմբերի 19-ին իտալացին գոլ խփեց Կիևոյի դեմ խաղում, իսկ հանդիպումն ավարտվեց 1-1 հաշվով։ Առաջին հանդիպումը Տորինոյի ավագի թևկապով Բազելին անցկացրեց Նապոլիի դեմ խաղում՝ այս խաղում դառնալով գոլի հեղինակ։ Մայիսի 20-ին նա գոլ խփեց Ջենոայի դեմ խաղում՝ օգնելով իր թիմին հաղթել 2-1 հաշվով։ 2017-18 մրցաշրջանում Բազելին անցկացրեց 34 հանդիպում՝ դառնալով 4 գոլի և 2 գոլային փոխանցման հեղինակ։

2018 թվականի օգոստոսի 12-ին Բազելին գոլի և 2 գոլային փոխանցման հեղինակ դարձավ Իտալիայի գավաթի Կոզենցայի դեմ խաղում։ Հոկտեմբերի 5-ին նա գոլ խփեց Ֆրոզինոնեի դեմ խաղում՝ օգնելով Տորինոյին հաղթել 3-2 հաշվով։ Հոկտեմբերի 21-ին իտալացին գոլի հեղինակ դարձավ Բոլոնյայի դեմ խաղում, իսկ հանդիպումն ավարտվեց 2-2 հաշվով։

## Միջազգային կարիերա
Բազելին ներկայացրել է Իտալիան տարբեր տարիքային երիտասարդական հավաքականներում։ 2015 թվականին նա Մ21 հավաքականի կազմում մասնացկեց Եվրոպայի առաջնությանը՝ խաղադաշտ դուրս գալով միայն Շվեդիայի դեմ խաղում։ Իտալիան դուրս մնաց խմբային փուլից՝ զբաղեցնելով 3-րդ հորիզոնականը և զիջելով Շվեդիային ու Պորտուգալիային։

Իտալիայի ազգային հավաքական Բազելին առաջին անգամ հրավիրվեց 2018 թվականի մայիսի 19-ին Ռոբերտո Մանչինիի կողմից՝ Սաուդյան Արաբիայի, Ֆրանսիայի և Նիդերլանդների դեմ ընկերական խաղերի համար։ Իր դեբյուտը ազգային հավաքականում նշեց հունիսի 4-ին՝ փոխարինելով Ժորժինյոյին Նիդերլանդների դեմ խաղում։

## Կարիերայի վիճակագրություն
### Ակումբային վիճակագրություն
*2018 թվականի նոյեմբերի 8-ի դրությամբ*

### Միջազգային վիճակագրություն
*2018 թվականի նոյեմբերի 8-ի դրությամբ*

## Ծանոթագրություններ

## Արտաքին հղումներ
* Բազելիի պաշտոնական Ֆեյսբուքի էջը
* Բազելիի պաշտոնական Տվիտերի էջը
* Բազելիի պաշտոնական Ինստագրամի էջը
* Բազելին transfermarkt-ում
* Բազելին soccerbase.com-ում
* Բազելին WhoScored.com կայքում
* Բազելին Տորինոյի պաշտոնական կայքում 
* Բազելին Սերիա A-ի պաշտոնական կայքում 
* Բազելին ՈՒԵՖԱ-ի պաշտոնական կայքում

Կատեգորիա:Ատալանտայի ֆուտբոլիստներ
Կատեգորիա:Իտալացի ֆուտբոլիստներ
Կատեգորիա:Իտալիայի հավաքականի ֆուտբոլիստներ
Կատեգորիա:Կոմոյի ֆուտբոլիստներ
Կատեգորիա:Չիտադելայի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Տորինոյի ֆուտբոլիստներ